
תקנות הספורט (חיוב בתעודת הסמכה), התשע"ח-2018
היו"ר יעקב מרגי:
שלום לכולם. אני מתכבד לפתוח את ישיבת ועדת החינוך, התרבות והספורט של הכנסת. 5 במרץ 2018, י"ח באדר התשע"ח. תקנות הספורט. משרד התרבות? בבקשה. מה אתם רוצים? מי מציג?
שלמה סביה:
אני מנהל האגף להכשרת מאמנים במשרד התרבות והספורט. תקנות הספורט פורסמו בשנת 98. מאז ועד היום חלו תמורות בענפי הספורט השונים. התקנות שפורסמו עד ל-98, נמצאו בהן סתירות שלא היו ברורות לציבור הרחב ואנחנו עובדים כבר מספר שנים לתקן את התקנות הללו. אנחנו הפחתנו את הרגולציה בתקנות המוצעות כאן על חלק מהענפים. הגדרנו ענפים שקיבלו הכרה מאתנו וצירפנו אותם לרשימות כאן, ועשינו אבחנה בין שתי רמות שונות של הסמכות בענפים השונים על מנת לשמור על בטיחותם ושלומם של המתאמנים.

היו"ר יעקב מרגי:
מה סוגי ההסמכות שאתם נותנים?
שלמה סביה:
מדריך ומאמן.

היו"ר יעקב מרגי:
והתקנות היום מדברות על מאמן.

עפרה שרון:
רגע, הבהרה. אני יועצת משפטית ממשרד התרבות והספורט. כמה הבהרות: החוק לא משתנה בשלב הזה. התיקון של החוק יובא לדיון פה אבל כרגע, ההגדרות מתייחסות לחוק הקיים, לסעיף בחוק הקיים. ולכן, נמצאים פה גם אנשים מהסתדרות המורים. אז חשוב להבין שאנחנו לא מחילים פה שום דבר חדש על הסתדרותה מורים. מדובר כרגע במאמנים ובמדריכים שיש להם הסמכה, מדברים על המצב הקיים עד שיחול בהדרגה התיקון של החוק החדש לגבי הרישוי. זאת אומרת, כרגע אנחנו נמצאים בהסמכה. בהמשך, כשניכנס להליך הרישוי, הוא הליך מדורג ולכן אנחנו - - -
היו"ר יעקב מרגי:
מאיר, תחכה. תכף.

עפרה שרון:
- - למה חשוב שאנחנו פועלים לתקן את התקנות לפני שאנחנו נתקן את החוק.

מירב ישראלי:
אני שאלתי אותם, אני אגיד: הודיעו לי שיש חוק רישוי של מאמנים, שגם נקבע הנושא של דרגות באימון, נכון? יש חוק גם נוגע לנושא של חופש עיסוק וכולי - -
שלמה סביה:
והוגש בשיתוף פעולה עם משרד החינוך.

מירב ישראלי:
כן.

היו"ר יעקב מרגי:
רגע, לכאורה, לכאורה, לכאורה, אם כבר העליתם את הנושא – מה הקשר בין מורים לחינוך גופני לבין מאמנים?
עפרה שרון:
אני אומרת שהתבקשנו פה, נציג הסתדרות המורים דיבר אתנו לפני ואמר: אני רק רוצה להבין שתעודת ההסמכה שאתם מחייבים פה לא חלה על המורים בחינוך הגופני - -
היו"ר יעקב מרגי:
ואם הוא היה שואל אותך האם התקנות האלה פוגעות בשכבה המגינה של האוזון, כדור הארץ והאטמוספירה. גם היית מתייחסת?

עפרה שרון:
אני בדרך כלל מתייחסת לאנשים ששואלים שאלות.

היו"ר יעקב מרגי:
אז בואי אני אגיד לך איך זה מתנהל: קודם כל, תציגי את התקנות. אם יש לו חששות, אחרי שתציגי את התקנות, אז הוא יאמר מה החשש שלו ואחר כך אבקש את ההתייחסות שלך. בסדר? כי לא נעשה פה תתי-דיונים. בבקשה.
עפרה שרון:
אז עוד משהו קטן: התקנות, כמו שאמר שלמה, התקנות עצמן נועדו לעשות שתי הסדרות משמעותיות: 1. על נושאים חדשים שנוספו שקיבלו הכרה ממנהל הספורט מאז שנכתבו התקנות הקודמות ותעד היום, נכנסות עכשיו במסגרת התקנות הקיימות. יש ענפים שהוצאו כי החלטנו להפחית רגולציה והם הוצאו מהתקנות. זה ביחס לתקנות הקודמות.
נציג עכשיו את התקנות החדשות - -
היו"ר יעקב מרגי:
רגע, לפני כן, האם זה קשור למה שהשרה הודיעה לפני מספר שבועות לגבי השינוי שהיא עושה בנושא של הגדרת מקצועות המאמנים והפרדתם?
עפרה שרון:
זה החוק.

היו"ר יעקב מרגי:
זה החוק וזה עדין לא. זאת אומרת, אם אני מקבל הסמכה באימון במקצועות הלחימה, זה על כל מקצועות הלחימה בלי הפרדה?
קריאה:
לא.

היו"ר יעקב מרגי:
רגע. אני רוצה לכוון למה שהיא אמרה: היא הצהירה שבשינוי שהיא הולכת להוביל, אחד הדברים – במקצועות אומנות הלחימה יש כמה ענפים. היום, אם אני מקבל אימון באחד המקצועות, לא כתוב שזה בקפוארה. כתוב מקצועות אומנות הלחימה. זה לא ספציפית לענף. תארי לך שרופא היה מקבל בלי התמחות ספציפית. בואי נאמר: מתי השינוי הזה יחול?

שלמה סביה:
אני אשיב לך: יש ענפי ספורט מוכרים שההגדרה שלהם מאוד ברורה. ג'ודו אומנות לחימה, קרטה אומנות לחימה, קיקבוקס אומנות לחימה - -
היו"ר יעקב מרגי:
אבל מי שיודע קרטה לא בהכרח יודע ג'ודו.

שלמה סביה:
שניה. ולכן, האבחנה שם היא פרטנית, ההסמכה שם היא ייחודית. אתה מקבל תעודת מדריך קרטה, מדריך קרטה. מדריך ג'ודו - -
היו"ר יעקב מרגי:
זה כבר היום ככה?

שלמה סביה:
בוודאי. זה גם בתקנות הקיימות היום. אבל מה קרה?

סאלח סעד (המחנה הציוני):
זה ברור שמהג'ודו - - -
היו"ר יעקב מרגי:
לא, לא. אל תגיד ברור. זה קורה. חבר הכנסת סעד זה קיים, זה קורה. לא סתם אמרתי. אני יודע מה אני אומר.
שלמה סביה:
זה היום בתקנות אבל יש שיטות שונות של אומנויות לחימה שאין להן איגוד או התאחדות, הן לא מוכרות. למשל, ציינת קפוארה - -
היו"ר יעקב מרגי:
אני אומר לך, אנחנו נכלה חצי יום פה ובדיוק עלית על הקטע הזה. מה הקשר בין הסמכה לאיגוד? אתה התחלת לומר שיש כאלה מקצועות שאין להם איגוד.
שלמה סביה:
רגע, שניה. יש ענפי ספורט שהם קיבלו הכרה מאתנו ויש להם איגוד ספורט בישראל. עד כאן ברור. הם ענפים מוכרים.

עפרה שרון:
זה ענפים שעברו הכרה לפי איזה שהוא הליך פורמלי שהם צריכים להביא מסמכים ויש טפסים ויש קריטריונים והם מקבלים הכרה.
שלמה סביה:
ויש פעילויות אחרות שהן לא ענפים מוכרים, שעל מנת לשמור על בטיחותו ושלומו של הילד והם נפוצים בשוק, מצאנו לנכון לכלול את כל אלה תחת מטריה אחת שנקראת אומניות לחימה בסיס, על מנת לא להפקיר את ילדינו היקרים בידי אנשים שהם חסרי הסמכה כל שהיא על מנת למזער נזקים.
היו"ר יעקב מרגי:
הסמכת אותו לאחד מהענפים שאין להם - -
שלמה סביה:
אני לא הסמכתי אותו לאחד מהענפים.
היו"ר יעקב מרגי:
איך הוא מוסמך?

שלמה סביה:
יש תכנית הכשרה לאומניות לחימה בסיס, שהיא תכנית מורכבת - -
היו"ר יעקב מרגי:
ומוכרת.
שלמה סביה:
היא פה, עכשיו, והיא נותנת מענה לכל פעילויות הספורט שהם לא ענפים מוכרים.

היו"ר יעקב מרגי:
אני אחדד כדי שתרד לסוף דעתי. יש לנו ג'ודו וקרטה שכולם מכירים, לא נרד לשאר הענפים. ג'ודו וקרטה מוכרים, נכון? כשהוא מוסמך לאמן בג'ודו, מופיעה לו תעודת הסמכה לאומנות לחימה?

שלמה סביה:
לא, ג'ודו.

היו"ר יעקב מרגי:
הוא יהיה מוסמך לאמן קרטה?

שלמה סביה:
לא.

היו"ר יעקב מרגי:
תודה.

שלמה סביה:
זה עולם תוכן אחר לגמרי.

היו"ר יעקב מרגי:
אוקי. קדימה.

עפרה שרון:
בגלל זה חשוב להבין את האבחנה בין ענף שהוא ענף מוכר. ג'ודו הוא ענף מוכר, יש לו ארגון יציג בארץ, שזה ארגון הג'ודו הישראלי, ויש את הארגון הבינלאומי שנתן הכרה רק לגוף אחד. קפוארה ו-MMA זה גופים שאין להם הכרה עדין, הם לא עברו הליך והם נמצאים כרגע באיזו שהיא מטריה כי בגלל שהם נפוצים היום בשוק, שלא יקרה מצב שיעשו חוגים או הכשרות לילדים, יעבירו להם איזו שהיא פעילות גופנית ואף אחד לא נתן להם שום הכשרה.
היו"ר יעקב מרגי:
זו הסיבה שאלה נמצאים תחת המטריה של - -

עפרה שרון:
עכשיו הכנסנו תחת המטריה. אם יום אחד ה-MMA או הקפוארה יקימו ארגון בינלאומי ויהיו להם נציגויות בכל האיגודים כולל בישראל, הם יהפכו להיות גורם עצמאי כמו הג'ודו או הקרטה או הקרטה המסורתי או אגרוף תאילנדי או כל ענף אחר.

היו"ר יעקב מרגי:
אני, כמאמן ג'ודו, עכשיו הג'ודו לא הולך, מה לעשות? יש תחרות – רגע, אני עכשיו ציין מצב, ויש ביקוש לקפוארה או ל-MMA ולמזוכיסטים האלה. אני הולך לאמן שם עם התעודה של ג'ודאי, אני יכול לאמן? אני לא אתבע?
שלמה סביה:
אתה יכול לאמן רק ג'ודו.
היו"ר יעקב מרגי:
תודה.

מירב ישראלי:
מהאומנויות לחימה, מהבסיס הזה, יש תכנית הכשרה שווה למאמן שמעבירים את הדבר הזה.
שלמה סביה:
בוודאי. פעילויות ספורט שלא קיבלו הכרה.

היו"ר יעקב מרגי:
מה התקנות אומרות?

סאלח סעד (המחנה הציוני):
רגע אדוני, אני רוצה לשאול שאלה ברשותך: נניח מאמן או מורה לחינוך גופני בבית ספר, אתה הולך לתת עוד הסמכה בתקנה החדשה?

שלמה סביה:
מורה לחינוך גופני בבית ספר הוא מורה לחינוך גופני בבית ספר. הוא לא מאמן. אם הוא רוצה להיות מאמן הוא צריך לעשות השלמות.

סאלח סעד (המחנה הציוני):
אז מה יהיה הסטטוס החדש שלו? הרי צריך בשבילו עוד תקן.
עפרה שרון:
שניה, בוא נעשה אבחנה: מורה לחינוך גופני הוא מורה לחינוך גופני כמו כל אדם שהוא עורך דין או רופא או יועץ משפטי או חבר בהסתדרות, הוא רוצה עכשיו להיות מאמן בספורט.

סאלח סעד (המחנה הציוני):
הוא למד בווינגייט להיות מאמן כדורעף והוא רוצה עכשיו - -

עפרה שרון:
אין בעיה, שיעשה הכשרה של מאמן, יוציא תעודה ספציפית לענף ספציפי שהוא קיבל בו הכשרה והוא יוכל לעבוד בהסמכה בהתאם למה שמותר לו לפי התקנות. אם יש לו הסמכת מדריך או אם יש לו הסמכת מאמן, מה שמותר לו. זה לא משנה.
היו"ר יעקב מרגי:
תודה. אני רוצה להתקדם עם התקנות, אני רוצה לאשר אותן בזמן הזה. בכמה מילים, לפני שמקריאים אותן, מה התקנות עושות?

שלמה סביה:
התאמנו אותן למצב העכשווי.
היו"ר יעקב מרגי:
שמה?

שלמה סביה:
שבעצם באנו והוספנו, כפי שציינה עפרה, את הענפים שלא נכללו, קיבלו הכרה מאתנו ולא נכללו - -
היו"ר יעקב מרגי:
אוקי.

עפרה שרון:
המטרה זה להגדיר בכל ענף מה הכשרה שצריך בשביל מדריך ומה ההכשרה שצריך בשביל מאמן - -
היו"ר יעקב מרגי:
את מבינה שהשאלות היו הכרחיות? אם לא, לא הייתי מבין מה אתה רוצה לעשות.

שלמה סביה:
והבהרנו בצורה ברורה יותר את הסמכויות.

היו"ר יעקב מרגי:
מי מקריא? בבקשה, משרד התרבות יקריא את התקנות.

מירב ישראלי:
אנחנו נעיר הערות ניסוחיות.

היו"ר יעקב מרגי:
אחרי שנגמור את ההקראה, כל מי שיהיה לו מה לומר בנושא, שיגיד.

עפרה שרון:


"תקנות הספורט (חיוב בתעודת הסמכה), התשע"ח-2018

בתוקף סמכותי לפי סעיפים 2(א) ו-18 לחוק הספורט, התשמ"ח-2018 (להלן – החוק), לאחר
התייעצות עם ארגוני הספורט, ובאישור ועדת החינוך, התרבות והספורט של הכנסת, אני מתקינה תקנות אלה:

הגדרות 1.
בתקנות אלה – 



"אימון" או "אימון ספורט" – לימוד שיטתי והקניית מיומנות בסוג מסוים של



פעילות ספורט, ולעניין סוגי פעילות הספורט המפורטים בחלק ב' של התוספת



הראשונה – גם לימוד והקניית מיומנות שנערכו באופן חד פעמי;"

מירב ישראלי:
אנחנו נעיר את הערותינו בהמשך.

עפרה שרון:
בסדר.



""המשרד" – משרד התרבות והספורט;



"ספורט הישגי" – ספורט או פעילות ספורט שהם תחרותיים;



"ספורטאי" – מי שנוטל חלק בפעילות ספורט, ובכלל זה ספורטאי חובב



וספורטאי הישגי;



"ספורטאי הישגי" – אחד מאלה:

(1) לגבי ענף ספורט אישי – ספורטאי הרשום באיגוד או בהתאחדות
בענף ספורט אישי, המשתתף בתחרות ארצית רשמית או בתחרות בין-

לאומית רשמית, אחרת לפחות, בעונת ספורט;

(2) לגבי ענף ספורט קבוצתי – ספורטאי הרשום בקבוצה אשר חבריה
רשומים באיגוד או בהתאחדות בענף ספורט קבוצתי, המשתתפת

בתחרות ארצית רשמית או בתחרות בין-לאומית רשימת, אחת לפחות,

בעונת ספורט;



"ספורטאי חובב" – ספורטאי שאינו ספורטאי הישגי שנוטל חלק בפעילות



ספורט שמארגנים אגודת ספורט או ארגון ספורט, או בפעילות ספורט הנערכת



במסגרת חוגית או במסגרת אחרת, ובלבד שמתקיימים לגבי הפעילות כל אלה:

(1) היא אינה חלק מתחרות ארצית רשמית;
(2) היא מתקיימת ברציפות, בפרקי זמן קבועים וידועים מראש;
(3) מטרת הפעילות היא לימוד שיטתי והקניית מיומנות בסוג מסוים
של פעילות ספורט;



"תחרות ארצית רשמית – תחרות בענף ספורט הנערכת בישראל, המצויה



באחריותם ובפיקוחם של איגוד או של התאחדות, ואשר תוצאותיה משמשות



לדירוג ולניקוד של הספורטאים ההישגיים המשתתפים בה;



"תחרות בין-לאומית רשמית" – תחרות בענף ספורט שמתקיימים לגביה כל



אלה:

(1) משתתפים בה ספורטאים ממדינות שונות הנוטלים חלק בספורט
הישגי;

(2) תוצאותיה משמשות לדירוג ולניקוד של הספורטאים המשתתפים
בה;

(3) היא מצויה באחריותם ובפיקוחם של איגוד, התאחדות או גוף בין-
לאומי מייצג ומוכר באותו ענף ספורט;

(4) היא הוכרה כתחרות רשמית בידי גוף בין-לאומי מייצג ומוכר באותו
ענף ספורט;



"תעודת הסמכה" – לרבות היתר זמני שניתן לפי סעיף 4(ב) לחוק;



"תעודת מאמן ספורט" – תעודת הסמכה המסמיכה אדם לעסוק כמאמן



ספורט;



"תעודת מדריך ספורט" – תעודת הסמכה המסמיכה אדם לעסוק כמדריך



ספורט;

חיוב בתעודת
2. (א) 
לא יעסוק אדם, בין בשכר ובין שלא בשכר, באימון ספורט בסוג של

הסמכה

              פעילות ספורט המנוי בתוספת הראשונה, אלא אם כן בידו תעודת מאמן
 

             ספורט או תעודת מדריך ספורט, באותו סוג של פעילות ספורט, ובהתאם

                                        להוראות התוספת האמורה.



    (ב)     על אף הוראות תקנת משנה (א), מי שמתקיים בו אחד מאלה יהיה פטור

                                         מתעודת מדריך ספורט:

(1) הוא עוסק באימון ספורט של ספורטאים שהם אחד מאלה,
בסוג פעילות ספורט המנוי בחלק א' לתוספת הראשונה:

(1) ספורטאים חובבים שמלאו להם 18 שנים;
(2) ספורטאים, שאינם ספורטאים חובבים או ספורטאים 
הישגיים, בכל הגילאים;

(2) הוא עוסק באימון ספורט של ספורטאים שאינם ספורטאים
הישגיים, בכל הגילאים, אם, לפי התוספת הראשונה, תעודת

מדריך ספורט לא נדרשת לאימון ספורטאים כאמור או תעודת מדריך ספורט נדרשת לאימון ספורטאים הישגיים בלבד.

                               (ג)
תעודת מאמן ספורט כוללת את הרשאות העיסוק לפי תעודת מדריך

ספורט כמפורט בתופסת הראשונה, באותו סוג של פעילות ספורט.

הוראות

3. מי שערב תחילתן של תקנות אלה עסק כדין כמאמן ספורט או כמדריך ספורט,

מעבר
בלא תעודת הסמכה, בסוג של פעילות ספורט המנוי בתוספת השנייה לתקנות

אלה, יהיה רשאי להמשיך בעיסוקו, ללא תעודת הסמכה, במשך תקופה שלא תעלה על שנתיים מיום תחילתן של תקנות אלה.


ביטול                 4.  תקנות הספורט (חיוב בתעודת הסכמה), התשנ"ז-1997 – בטלות.

תחילה                5. תחילתן של תקנות אלה 30 ימים מיום פרסומן."
 


היו"ר יעקב מרגי:
לא צריך להקריא את התוספת. יכולנו לעשות כמו שעושים בטירונות לחיילים חדשים, אחד אחד.

מירב ישראלי:
אתה רוצה שקודם נשמע הערות ואז אעיר?

היו"ר יעקב מרגי:
קודם כל ההערות שלך.

מירב ישראלי:
ההערות שלי הן ניסוחיות: כשאני קראתי את התקנות האלה, זה כמו מבחן בלוגיקה. לא הצלחתי להבין מי מותר לו לעשות מה, שזה יותר עניין ניסוחי אבל מכיוון שיש לנו בהגדרה – תמי ואני ישבנו על זה, ותמי גם הכינה טבלה של מה מותר ומה אסור לאור התקנות הקודמות וגם התקנות האלה, אז ככה: בהגדרת "אימון" או "אימון ספורט" יש לנו כבר את ההתייחסות שלפי החלק הראשון זה לימוד שיטתי. לפי החלק השני זה גם חד-פעמי. אחרי זה, יש לנו בתקנות בסעיף 2(ב)(1), לא לגמרי ברור מה מותר ומה אסור. ואם אני מבינה נכון בעצם זה ספורטאים חובבים. לדעתנו צריך לנסח את זה בצורה ברורה.
עפרה שרון:
אולי אני אסביר: יש משהו שהוא קצת חופף באמת אבל למען הבהירות, מרוב בהירות זה אולי קצת מסרבל אבל בסעיף 2(ב)(1) אנחנו רוצים להגיד מי פטור, מי מהוראות תקנת משנה (א) שמחייב בתעודת הדרכה פטור מתעודת מדריך. אמרנו שיש אבחנה בין חלק א' לחלק ב', שבחלק א' זה רק ספורטאים ובחלק ב' גם מזדמנים, שזו האבחנה ביניהם. מה שפה אנחנו אומרים: מתי הוא פטור? אם אתה עוסק בספורט – כשנמצאים בתוספת הראשונה בחלק א' לא מדובר על מזדמנים, ואז יש פה חפיפה עם סעיף ב' שאין מזדמנים, שאותו אולי אפשר להוריד אם זה מקל.
מירב ישראלי:
איזה סעיף את רוצה להוריד?

עפרה שרון:
2(ב)(1)(ב), כי זה המזדמנים שאנחנו בעצם אומרים אותם פעם נוספת. 

מירב ישראלי:
זה מאוד לא ברור, הסעיף הזה.

עפרה שרון:
כי זה כבר אמרנו קודם, שזה אבחנה בין א' ל-ב' אבל בסעיף הראשון, ב-1(א) הכוונה היא שספורטאים – והיה פה דיון עם משרד המשפטים – אמרנו שספורטאים חובבים באופן עקרוני לא צריכים מישהו שיש לו הסמכה. אמרו: לא. גם אם זה ילדים למרות שמדובר בספורט חובבני, רוצים לתת להם איזו שהיא הגנה בכל אופן, אז גם בספורט חובבני עד גיל 18, ברגע שהוא אדם רגיל אין שום צורך, עד גיל 18 כן חייב. מה אנחנו אמרנו שלא נמצא, שפטור בחלק א'? זה אם הוא מעל לגיל 18.

מירב ישראלי:
אתה אומר לי, אם אני קוראת את הטבלה, חלק א', אני לא רואה בטבלה את האמירה הזאת של ספורטאים חובבים מעל גיל 18.
עפרה שרון:
נכון, לא תראי.

מירב ישראלי:
זאת אומרת, אני צריכה להסתכל על הטבלה ולהבין שיש עוד משהו בנוסף לטבלה.

תמי סלע:
זה חד פעמי - - -

היו"ר יעקב מרגי:
אני רוצה לומר כך: תקשיבי, מה זה ספורט חובבני מתחת לגיל 18? ליגות של בתי ספר. מה זה?

שלמה סביה:
לא, בתי ספר לא קשור לפה.

היו"ר יעקב מרגי:
ליגות יישוביות. בוא קח מועצות אזוריות, ליגות מושבים.

שלמה סביה:
ליגת שכונה זה לא במסגרת האיגוד או ההתאחדות. זה לא נכנס.

היו"ר יעקב מרגי:
אז זה לא מפוקח.

שלמה סביה:
אם זו פעילות קבועה שיטתית, צריך - - 

היו"ר יעקב מרגי:
יש אליפות, יש הכל. יש כרטיס שחקן, יש הכל.

עפרה שרון:
זה מוגדר לך במזדמן. בהגדרת ספורטאי חובב כתוב לך: ספורט שהוא לא ספורטאי הישג, שנוטל חלק בפעילות ספורט שמארגנים אגודת ספורט - -

מירב ישראלי:
לא, זה לא הגיוני.

עפרה שרון:
- - או בפעילות ספורט שנערכת במסגרת חוגית או מסגרת אחרת. למשל, יש ליגת בתי הכנסת, תסתכלו, ובלבד שמתקיימים לגבי הפעילות כל אלה: היא לא חלק מתחרות ארצית רשמית - -
היו"ר יעקב מרגי:
את זה קראנו, הלאה.

עפרה שרון:
- - היא מתקיימת ברציפות בפרקי זמן - -

היו"ר יעקב מרגי:
מה מחייבות אותם התקנות?

עפרה שרון:
המטרה של התקנות היא לימוד שיטתי והקניית מיומנויות בסוג מסוים של - - 

היו"ר יעקב מרגי:
מה התקנות מחייבות אותם?

עפרה שרון:
אם אתה עומד בכל זה, אז אתה נמצא בספורט - -

מירב ישראלי:
אבל זה לא אירוע למשל שמארגנת רשות מקומית שהוא חד-פעמי, נכון?

שלמה סביה:
לא.

היו"ר יעקב מרגי:
מה זה חד-פעמי? כל שנה יש ליגת...

שלמה סביה:
כן, אבל שבועיים, שלושה ונגמרת הליגה. אין פה לימוד מיומנויות.

עפרה שרון:
אין פה מיומנויות או הקניית שיטה.

היו"ר יעקב מרגי:
יש לכם בעיה כי זה שטח מופקר. אם זה היה חוסה תחת התקנות הייתי זורק את התקנות ואתכם מהחדר הזה.

עפרה שרון:
לא, אנחנו לא רוצים לקחת מה שלא נחשב מבחינתנו כ - - -

שלמה סביה:
להיפך. אני רוצה להדגיש שהתקנות הקיימות היום - -

היו"ר יעקב מרגי:
לא, תקשיבו. הבן שלי, שכל החיים שלו בי"ב חייב להיות במסלול קרבי, אני מקווה שהוא עוד יצליח. עושים ליגת מושבים שזה משהו מוזר, נכון? אבל אף אחד לא טרח לבדוק מה יש מתחת לדשא במגרש והוא התמודד עם פיזיותרפיות ונכויות וכולי, שהלוואי ויעבור אותן. העיקר יש ליגת מושבים. ומישהו מסתכל עליו? מישהו רואה אותו? אין לי אפילו את מי לחייב לבוא ולבקש ממנו סליחה.

שלמה סביה:
קודם כל, הרשות המקומית אחראית.

היו"ר יעקב מרגי:
בסדר. הם שולחים אותך למלא טופס תאונות אישיות לתלמידים, מה שאישרנו פה. נו, בחייך. אני חשבתי שזה נכנס, אני חשבתי שזה חונה שם.

שרון כהן:
בקיצור אתם מדברים רק על איגודים. פעילות - - -
היו"ר יעקב מרגי:
מי זה?

שרון כהן:
שרון, מהתאחדות הקרלינג.

עפרה שרון:
לא, גם אם זה חוג, הוא צריך להתקיים - -

שרון כהן:
אגם אם זה חוג? אבל חוג הוא לא במסגרת של איגוד.

עפרה שרון:
- - - מה זה ספורט חובבני. יכול להיות פעילות חוגית שהיא עומדת בקריטריונים במצטבר, זה יחול אבל - - 
שרון כהן:
זאת אומרת, דרך המתנ"סים, דרך הדברים האלה.
שלמה סביה:
בוא אני אתן לך דוגמה: הפועל ירושלים, בסדר? הפועל ירושלים, יש להם בית ספר לכדורגל. הם לא משחקים בליגה, הם לומדים. זה חוג של האגודה. יש מתנ"ס לידו שיש לו חוג כדורגל. החוג הזה והחוג הזה היינו הך.

היו"ר יעקב מרגי:
תודה. מאיר, בבקשה.

מאיר אסרף:
אחת הנקודות נוגעת לתחולה הלכאורית של החיוב בתעודת הסמכה על עובד הוראה שהוא מורה לספורט.
היו"ר יעקב מרגי:
איפה זה? על מה אתה מדבר?
מאיר אסרף:
אני מדבר על סעיף 2(א). אם אנחנו קוראים את סעיף 2(א) - לא יעסוק אדם, בין בשכר ובין שלא בשכר - לטעמנו צריך להגדיר כאן, זו טעות.

היו"ר יעקב מרגי:
לא, אם לא יעסוק בהוראה, הייתי אומר להם חצופים, זה לא התחום שלכם. אימון זה לא שלך. מאיר, תנוח דעתך, נאמר לפרוטוקול. תנוח דעתך.
מאיר אסרף:
זה לא חל על עובדי הוראה.

היו"ר יעקב מרגי:
עשית את עבודתך טוב מאוד, הבהרה. גברתי בבקשה.
מירב ישראלי:
אז מה שאנחנו חשבנו זה שאולי ראוי, אני לא יכולה להכריח אתכם לעשות את זה כי זה עניין של ניסוח אבל השילוב של ההגדרה של האימון עם ההבדל בין חלק א' לחלק ב' ו-2(ב), יש פה הרבה דברים שנורא קשה להבין מה חל על כל אחד. אולי מה שצריך לעשות זה פשוט לכתוב בטבלה, להכניס את הדברים האלה לטבלה, שמי שמסתכל בטבלה - -
שלמה סביה:
חובבים עד גיל 18, חובבים בכל הגילאים.

מירב ישראלי:
כן. ואז הבן אדם מסתכל – אני חצי שעה ניסיתי לקרוא ולהבין.

עפרה שרון:
זה נכון. בוורסיה הראשונית התחלנו כך אבל אז כל פעם שאת הולכת לנסחות, הנסחות ביקשה: רגע, אנחנו לא מבינים כלום. בואו נוציא מה שאפשר בכללים. 
מירב ישראלי:
זה בדיוק הפוך. אם מישהו שהוא מדריך, שהוא רוצה לדעת האם הוא צריך תעודת מדריך, שייכנס לטבלה ויראה. עד גיל 18 אני יודע.
שלמה סביה:
מירב, אין בעיה. זו היתה - - - של משרד המשפטים.
עפרה שרון:
אין שום בעיה מבחינתנו לחזור, וצריך רק לעבור את המכשול - -

מירב ישראלי:
אנחנו חושבים שזה עדיף בצורה הזאת, אם אתם יכולים.
עפרה שרון:
אנחנו נחזור לנסחות. אם תהיה בעיה עם הנסחות, נחזור אליך.
מירב ישראלי:
מקסימום אנחנו נהיה בקשר.

עכשיו, רצינו רק לוודא – עשינו השוואה בין הדברים. כשעשינו את ההשוואה, רצינו לוודא על דברים שהורדתם: אייקידו זה ייכנס עכשיו לבסיסי?

שלמה סביה:
נכון מאוד.

מירב ישראלי:
גלשני רוח הורדתם, נכון?

שלמה סביה:
נכון כי זה בענף השיט.

מירב ישראלי:
זה בשיט.

שלמה סביה:
מירב, יש לי קובץ מסודר - -

היו"ר יעקב מרגי:
אבל לפני שנאשר אתה תעבור ותגיד כל שם, מה המשמעות שלו ולמה קראו לו ככה.

מירב ישראלי:
דאייה הורדתם?

שלמה סביה:
כי הוא שייך לתעופה, לא אלינו.

עפרה שרון:
אייקידו, גלשני רוח,  דאייה, הגנה עצמית, כדורת דשא - -
שלמה סביה:
כדורת דשא ירד בכדי להוריד רגולציה. מחול אירובי ירד להוריד רגולציה.

מירב ישראלי:
טאי צ'י נחשב?

שלמה סביה:
לא נכלל. סירות נהר – אין דבר כזה בארץ. פטאנק הורדנו, הפחתנו רגולציה, לא צריך. זה ענף שקיבל הכרה.
עפרה שרון:
הוא חדש אבל החלטנו לא לכלול אותו.

שלמה סביה:

צניחה חופשית שייך לתעופה. קט-רגל שייך לכדורגל. קפיצות למים – אין פעילות כזאת בארץ. ריקודים סלוניים, החלטנו לא לכלול אותו בתקנות להוריד רגולציה.
היו"ר יעקב מרגי:
כנראה שהמדינה התקלקלה. העיקר קריקט הכנסתם?

עפרה שרון:
קריקט נכנס. עכשיו, אם את רוצה, נעבור גם על הרשימה של כל החדשים שנכנסו?

מירב ישראלי:
זהו, אז חשוב להגיד שבעצם החדשים שנכנסו וגם כאלה שיש בהם החמרות לעומת מה שהיה קודם, לפי חוק הספורט צריך הוראת מעבר של שנתיים לאפשר לאנשים שאין להם את התעודה הנדרשות, להשיג את התעודה. אז בתקנות יש הוראה מיוחדת כמו בחוק, שתוך שנתיים – ואני הפניתי שאלה ואולי כדאי שתגידו את זה גם לפרוטוקול, האם בכל הענפים החדשים האלה, זאת אומרת אלה שיצטרכו את השנתיים, יש כבר תכניות הכשרה, והאם השנתיים האלה יספיקו לאנשים לעבור את ההכשרה הנדרשת?
שלמה סביה:
יש ענפים שקיבלו הכרה כבר לפני מספר שנים וכבר היו קורסים בהם כמו סקי מים בכבלים, שזה אחד מ-12 הענפים המועדפים. 

היו"ר יעקב מרגי:
את יודעת למה אני לא חושש ממה שאת שואלת? כי כל מה שתיקנו תמיד זה בדיליי. כמו שהתעסקנו הבוקר עם מועצות התלמידים שכבר כולם...
מירב ישראלי:
אבל בגלל שזה חופש עיסוק ויכולים להיות אנשים שנופלים בין הכיסאות - -

היו"ר יעקב מרגי:
בסדר. אני אומר את זה בשביל ההומור. הלוואי שהיינו חרוצים שמשיגים את ...

שלמה סביה:
אני יכול לפרט לך ולומר שאיגרוף תאילנדי היה קורס אומנויות לחימה. מלא קורסים יש. בוצ'ה - -

מירב ישראלי:
מה זה בוצ'ה?

עפרה שרון:
בוצ'ה זה כדור ספוג של נכים.

שלמה סביה:
טאקוונדו מסורתי ענף חדש, היה קורס. טיפוס ספורטיבי, יש קורס. טרמפולינה יש קורס. כדורסל לעיוורים, זה דרך התאחדות ספורט לנכים. כדורת, יש ספורט. סופט בול היו שני קורסים. קיקבוקס גם. קרטה מסורתי היה קורס, ענף חדש שנכנס. קריקט היה קורס אבל זה כולה שתי אגודות בארץ. רוגבי היה קורס. כיסאות גלגלים עדין לא. רכיבה, ושני ענפים שעדין לא היה קורס זה רכיבה על סוסים - -
מירב ישראלי:
אבל יש תשתית ל - - 

שלמה סביה:
ברכיבה וולטינג היה, בוודאי.

מירב ישראלי:
זאת אומרת, בשנתיים כל התשתית לזה - - 

שלמה סביה:
יש גם תכניות מפורסמות באתר.

היו"ר יעקב מרגי:
תודה. 

מירב ישראלי:
עכשיו, דינה ביקשה ממני כמה תיקונים.

שלמה סביה:
כן, שני תיקונים קטנים.

שרון כהן:
מה לגבי ענפים שאין בהם קורסים?

עפרה שרון:
זה בענף של הסקי מים - - 

היו"ר יעקב מרגי:
רגע, מי זו דינה?

עפרה שרון:
דינה עיברי, יועצת משפטית נוספת.

היו"ר יעקב מרגי:
בסדר.

עפרה שרון:
בטבלה בסעיף 23 ליד סקי מים כתוב סקי מים בכבלים. אנחנו מבקשים, קוראים להם סקי מים ולא סקי מים בכבלים אז זה תיקון אחד. הנוסף זה בסעיף 38, ברכיבה על סוסים בסגנון מערבי, אז בטור ב' להוסיף: אחרי מלאו להם 18 שנים, להוסיף: במקצים המיועדים לספורטאים עד גיל 18 - -

מירב ישראלי:
שזה מקובל עליכם?

שלמה סביה:
כו, כן. יש לנו גם הסבר למה.

עפרה שרון:
ובטור ג' להוסיף אחרי: בכל הגילאים – ובכל המקצים.

מירב ישראלי:
שזה בסוסים.

שלמה סביה:
נכון, באותו סגנון. זהו.

היו"ר יעקב מרגי:

איילת רזין, בבקשה.
איילת רזין:
שלום. אני היועצת המשפטית של איגוד מרכזי הסיוע לנפגעות ונפגעי תקיפה מינית. אני מניחה שאתם מופתעים למה אני קשורה.

היו"ר יעקב מרגי:
לא, היינו. עכשיו כבר לא מופתעים.

איילת רזין:
יופי, אז אני שמחה. קיימת הצעת חוק של חבר הכנסת מוטי יוגב ומיכל רוזין, שקצת תקועה לצערי, והיא עוסקת בהכשרת אנשי חינוך וטיפול בתחום הפגיעה המינית. זיהוי וטיפול. והנה אני רואה הזדמנות פז בתיקון התקנות האלה להכניס את התחום הזה גם להכשרת החובה למאמנים ומדריכים, מדריכי ספורט. דיברתי עם חברי ממשרד התרבות, נראה שיש בהחלט דלת פתוחה לרעיון הזה. אני לא צריכה בוודאי להכביר מילים על ספורט והמגע הפיסי, ושלפעמים, פעמים תכופות מדי אפילו הגבולות מיטשטשים. האינטנסיביות של היחסים, יחסי מרות, תלות, חינוך. אני לא צריכה להכביר מילים בנושא הזה. ולכן, מאוד מאוד חשוב שהכשרה כזאת תהיה - - 
היו"ר יעקב מרגי:
תלמה ילין כמשל.

איילת רזין:
תלמה ילין בוודאי. 

היו"ר יעקב מרגי:
למה את לא פונה לחברי הכנסת המציעים שכבר - - 

איילת רזין:
הצעת החוק שלהם מתעסקת ברווחה וטיפול.

היו"ר יעקב מרגי:
בסדר. משרד התרבות, אנא.

איילת רזין:
אז אני אומרת שהם ירימו את הדגל, את הכפפה - - 

עפרה שרון:
אנחנו כבר אומרים שהיא מתפרצת לדלת פתוחה כי כל הנושא הזה נדון בפנינו במסגרת תכניות הכשרה. זה לא קשור לתכניות ההסמכה - - 

היו"ר יעקב מרגי:
בסדר, ברור. היא אמרה.

איילת רזין:
אז אני מבקשת שזה יהיה.

עפרה שרון:
זה לא קשור לתקנות הספציפיות כי בתקנות הספציפיות - - 

היו"ר יעקב מרגי:
לא בתקנות האלה.

עפרה שרון:
לדיון והכשרה, ואנחנו נזמן. אמרנו לה שאין שום בעיה, גם ככה הנושא הזה נמצא אצלנו בדיון.
היו"ר יעקב מרגי:
תודה רבה על ההיענות, אני חושב שזה נכון. טוב שנאמר. אורה, לפני שמצביעים.
אורה חכם:
רציתי להזהיר אותך מהנושא של מידתיות. מה מידתיות פה בין מישהו שמכשיר מדריכים לתקיפה מינית?

היו"ר יעקב מרגי:
אני אענה לך, מה שהיא ניסתה להסביר לך בשיא הצניעות והעדינות, והיא הרגישה ואפילו התנצלה על זה שהיא מדברת לכאורה אם זה לא קשור ואמרנו שאנחנו לא מופתעים. תקשיבי, היא אמרה לך במפורש שבסוג הזה של – הרי אנחנו עוסקים בתקנות של מאמנים והסמכת מאמנים. בהדרכה שלהם, אני חושב שצריך לקבל את הפרק הזה. את יודעת מה? לא רק לטובת אלה שלא יפגעו אלא גם לטובת המאמנים עצמם, שידעו איפה הגבולות, איך לעשות. אני חושב שזה דבר נכון, מתבקש, וכל הכבוד לך. אני גם שאלתי לכאורה מה? והשבת לי, והפכתי להיות הסניגור שלך.

רות דיין מדר:
ואנחנו, כשלטון מקומי, נבחן איפה אפשר גם להכניס פרטים כאלה לתכניות - -
היו"ר יעקב מרגי:
כל הכבוד. אני חושב שזה מתבקש לשני הצדדים. לא נקרא להם התוקף, כי התוקף צריך להיכנס לבית הסוהר אלא המאמן והתלמיד או המורה. צריך להכשיר. לא כולם זדוניים, לא הכל בכוונת זדון אבל כדי שזה לא יתגלגל לשם צריך ליצור גבולות וסייגים.

איילת רזין:
רק אני רוצה לומר שזה לא רק הימנעות אלא גם - וזה אולי יהיה לך יותר נהיר - זיהוי והפנייה למענים טיפוליים מתאימים.
מירב ישראלי:
אפרופו הדבר הזה, תהינו למה הפרדתם בין התעמלות בנים והתעמלות בנות למרות שהתנאים אותם תנאים.
שלמה סביה:
זה מכשירים שונים, זה תחרויות שונות, זה הכשרות שונות.

מירב ישראלי:
זאת אומרת, מאמן או מדריך צריך לקבל הכשרה בזה או בזה?
שלמה סביה:
יכול להיות גבר - -

מירב ישראלי:
ברור, אבל אני אומרת שהקורס הוא אחר, זה מה שאתם אומרים.

שלמה סביה:
כן, זה מכשירים שונים. בוודאי.

היו"ר יעקב מרגי:
היא כמעט עלתה על מוקש...
מירב ישראלי:
זאת אומרת, אתה צריך ללמוד אימון לבנים וללמוד אימון לבנות.

שלמה סביה:
נכון כי תחרויות שונות.

מירב ישראלי:
בעבר זה לא היה ככה.
היו"ר יעקב מרגי:
תודה רבה. ועכשיו להצבעות.

שרון כהן:
אני רציתי לשאול: בעיקרון, כשעושים קורס מאמנים, אתן לדוגמה קליעה, עושים את החלק של וינגייט ואחרי זה עושים את החלק של הקליעה.
שלמה סביה:
לא הבנתי מה זה וינגייט ומה זה קליעה. התכנית היא אחת שכוללת חלק מדעי-עיוני וחלק ענפי. עכשיו, יושב ראש הוועדה שאל קודם לגבי מאמן, אם יכולים להיות כמה סעיפים של מאמן. לא תמיד התכניות העיוניות הן זהות. 

שרון כהן:
לא תמיד. 

שלמה סביה:
לא תמיד. 

שרון כהן:
אז צריך לפרט.

שלמה סביה:
לא תמיד יש הכרה בלימודים קודמים. זאת אומרת, אם יש לך תעודת מדריך בג'ודו ואתה רוצה ללכת לקרטה והתכניות הן זהות בחלק העיוני, יש לך את הפטור מזה.

שרון כהן:
אני חושב שכולנו לומדים את רוב העיוני, אם לא את כולו, אותו דבר.

שלמה סביה:
זאת אחת הצרות בהכשרות, בואו לא ניכנס לזה, זה לא נכון.

היו"ר יעקב מרגי:
שרון תודה. תמשיכו להתכתב בנושא הזה. אני שמתי לב שהם פתוחים להצעות, אם יש להם הצעות – בשמחה.

הצבעות רבותי.

מירב ישראלי:
אז זה על התקנות וכמובן על כל התוספות.

היו"ר יעקב מרגי:
ותיקוני נוסח שתגיעו להסכמה.

מי בעד אישור התקנות כפי שהן הוקראו וכפי שיסוכמו בהתאמות נוסח אחר כך?

הצבעה
בעד – הרוב
נגד – אין
נמנעים – אין

תקנות הספורט (חיוב בתעודת הסמכה), התשע"ח-2018, אושרו.

היו"ר יעקב מרגי:

התקנות אושרו פה אחד תרתי משמע. אין מתנגדים ואין נמנעים. התקנות אושרו.

תודה רבה. הישיבה נעולה.

הישיבה ננעלה בשעה 11:44.

